****

 **for foreldre**

**HVA ER HELSAMI?**

HelsaMi er innbyggerportalen til Helseplattformen, det nye journalsystemet i Midt-Norge og Os kommune. Finnes som egen app til mobiltelefon/nettbrett og man kan logge inn via nettleser.

Før du kan se og gjøre noe med undernevnte informasjon om barnet ditt må du **søke om tilgang til barnets helseopplysninger** i HelsaMi. Gå på *meny- be om tilgang til barns helseopplysninger*



**HVILKEN INFORMASJON FINNES I HELSAMI?**

* Du ser i utgangspunktet like mye informasjon om barnet som for deg selv. Det kan være: informasjon etter kontroller og undersøkelser, vekstkurver og målinger, vaksiner og andre oppfølginger
* Besøk på helsestasjon kommer opp som timeavtaler og du kan se informasjon derfra
* Du kan se besøkssammendrag og timeavtaler fra St. Olavs

**HVA KAN DU GJØRE I HELSAMI?**

* Har barnet ditt eller du hatt timeavtale på helsestasjon i løpet av siste 30 dager, eller har en timeavtale i løpet av de neste 30 dagene kan du sende melding til helsestasjon via HelsaMi under meny og «ny melding».
* Søke om hjelp på vegne av barnet på kommunale helse og omsorgstjenester. For eksempel støttekontakt.
* Oppdatere opplysninger som nærmeste pårørende under «personlige opplysninger»
* Svare på digitale samtykkeskjema for vaksinasjon for elever i skolen som skal vaksineres.

**VEKSTKURVER I HELSAMI**

Helsepersonell bruker vekstkurver til å følge barns utvikling og se at de vokser.

I HelsaMi kan du se vekstkurver til ditt barn fra Helseplattformen ble tatt i bruk (12.11.2022). Eksempler på vekstkurver som kan vises er: hodeomkrets, høyde, vekt, høyde mot vekt, høyde og symfyse fundusmål.

Vær oppmerksom på at målinger som er gjort av helsepersonell på helsestasjon for ungdom vises ikke. Det gjelder også enkelte timer i skolehelsetjenesten etter avtale mellom helsesøster og barnet.

**HVA SKJER NÅR BARNET BLIR 16?**

Når barnet blir 16 er det helserettslig myndig (i følge norsk lov) og foreldre mister automatisk tilgang. Barnet kan logge inn med ID-porten og se egne opplysninger.

